rejauldu/bengali-wikipedia huggingface dataset:
বাঙ্গারা  বা বিলক্ষনি (বৈজ্ঞানিক নাম: Tephrosia candida) হচ্ছে টেফ্রোসিয়া গণের একটি উদ্ভিদ। এই গাছ চা, কফি, রাবার, তৈলবীজ গাছের ছায়া হিসাবে ব্যবহৃত হয়। এটি লেবু জাতীয় গাছ যেমন কমলা, মুসাম্বি ইত্যাদি এবং নানা ফলের গাছের চারপাশের বাগানের বেড়া হিসাবেও ব্যবহার করা হয়। জোর হাওয়া আটকানোর জন্য এটি বেড়া হিসেবে লাগানো হয় যাতে বেশি হাওয়া ফলের বাগানের ক্ষতি না করে বা ফল অকালে ঝরে না যায়।  তথ্যসূত্র  বিষয়শ্রেণী:বাংলাদেশের উদ্ভিদ বিষয়শ্রেণী:বিষাক্ত উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:১৮২৫-এ বর্ণিত উদ্ভিদ
সানটোস বন্দর হল ব্রাজিল এর সাউ পাওলো রাজ্যের একটি সমুদ্র বন্দর। এটি দেশের মধ্যে বৃহত্তম কন্টেইনার বন্দর। এই বন্দর ভিন ধরনের পণ্য পরিবহন করে। বন্দরটিতে তরল, ব্লাক, কন্টেইনার প্রভৃতি পণ্য পরিবহনের জন্য পৃথক পৃথক জেটি রয়েছে। বন্দরটি দেশের প্রধান ছয়টি বন্দরের অন্যতম। কন্টেইনার পরিবহনের দিক থেকে এটি পৃথিবীর ৩৯তম বৃহত্তম বন্দর। thumb|right| দক্ষিণ আমেরিকার বৃহত্তম কন্টেইনার বন্দর সান্তোস  তথ্যসূত্র   বিষয়শ্রেণী:ব্রাজিলের বন্দর
নেহালগঞ্জ-রঙমাটিয়া নদী  বাংলাদেশের দক্ষিণ-পশ্চিমাঞ্চলের বরিশাল জেলার একটি নদী।  নদীটির দৈর্ঘ্য ৩২ কিলোমিটার, গড় প্রস্থ ১৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নেহালগঞ্জ-রঙমাটিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৭।  প্রবাহ নেহালগঞ্জ-রঙমাটিয়া নদীটি বরিশাল জেলার মেহেন্দিগঞ্জ উপজেলার জাঙ্গালিয়া ইউনিয়নে প্রবহমান আড়িয়াল খাঁ নদী হতে উৎপত্তি লাভ করেছে। অতঃপর এই নদীর জলধারা একই জেলার বাকেরগঞ্জ উপজেলার গারুড়িয়া ইউনিয়ন পর্যন্ত প্রবাহিত হয়ে খায়রাবাদ নদীতে নিপতিত হয়েছে। উজানের তুলনায় ভাটির দিকে এই নদীর প্রশস্ততা অনেক বেশি। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। সমুদ্র উপকূলীয় এলাকায় প্রবাহিত হওয়ায় নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:বরিশাল জেলার নদী বিষয়শ্রেণী:বাকেরগঞ্জ উপজেলা বিষয়শ্রেণী:বরিশাল সদর উপজেলা বিষয়শ্রেণী:মেহেন্দিগঞ্জ উপজেলা
এ এইচ মোফাজ্জল করিম একজন বাংলাদেশি সাবেক সরকারি কর্মকর্তা, রাজনীতিবিদ ও লেখক যিনি নৌপরিবহন মন্ত্রণালয় এবং মৎস্য ও প্রাণিসম্পদ মন্ত্রণালয়ের সচিব ছিলেন। তিনি খালেদা জিয়ার উপদেষ্টা ও ইংল্যান্ডে বাংলাদেশের হাইকমিশনার হিসেবে দায়িত্ব পালন করেন।   প্রাথমিক জীবন  এ এইচ মোফাজ্জল করিম মৌলভীবাজারের কুলাউড়ার ভাটেরা ইউনিয়নের বেড়কুঁড়ী গ্রামে জন্মগ্রহণ করেন। তিনি ঢাকার ধানমন্ডিতে বসবাস করেন।   কর্মজীবন  এ এইচ মোফাজ্জল করিম বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৯৫ সাল থেকে ৩০ মে ১৯৯৬ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। ১৯ ফেব্রুয়ারি ১৯৯৭ সাল থেকে ৫ আগস্ট ১৯৯৮ সাল পর্যন্ত তিনি নৌপরিবহন মন্ত্রণালয়ের সচিব ছিলেন। ভূমি আপীল বোর্ডের চেয়ারম্যান হিসেবে তিনি ২৪ আগস্ট ১৯৯৬ সাল থেকে ১৮ ফেব্রুয়ারি ১৯৯৭ সাল পর্যন্ত দায়িত্ব পালন করেন।  তিনি ইংল্যান্ডে বাংলাদেশের হাইকমিশনার হিসেবেও দায়িত্ব পালন করেন। বেগম খালেদা জিয়ার সাবেক উপদেষ্টাও তিনি।   সাহিত্যচর্চা  মোফাজ্জল করিম একজন বিশিষ্ট কবি ও সাহিত্যিক। এ পর্যন্ত তিনি বেশকিছু গ্রন্থ রচনা করেছেন। তাঁর উল্লেখযোগ্য গ্রন্থের মধ্যে রয়েছেঃ  অবচেতনে রাজাধিরাজ  আড়াল থেকে  মুমূর্ষু বিকেল  একটি সার্টিফিকেট চাই  জলের লিখন  দিনগুলি রাতগুলি  প্রথম দেখার দিন  ভেবো না বৃষ্টি হবে না  আট কুঠুরি নয় দরজা  সেলাই করা খোলা মুখ  তোমার হাতে গ্রেনেড এবং আমার বুকে প্রেম  চলে গেলে পারলে যেতে  জীবন মৃত্যু পায়ের ভৃত্য  সোনালি সকাল, দুরন্ত দুপুর  আপন ভুবন, অচেনা আকাশ  শেষ হয়ে হইলোনা শেষ ইত্যাদি।   পুরস্কার ও সম্মাননা    অগ্রণী ব্যাংক পুরস্কার (১৯৮৮)  আলাওল সাহিত্য পুরস্কার (১৯৯৭)  রাগীব-রাবেয়া সাহিত্য পুরস্কার (২০১০)  কেমুসাস সাহিত্য পুরস্কার (২০১৬) ইত্যাদি।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম বিষয়শ্রেণী:মৌলভীবাজার জেলার ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:যুক্তরাজ্যে বাংলাদেশের হাই কমিশনার
নেতাজি সুভাষচন্দ্র বসু সেতু (এছাড়াও নেতাজি সেতু নামে পরিচিত) মহানদীর একটি উপনদী কাথাজোদী নদীর উপর নির্মিত একটি সেতু, যা কটকের বেলভিউ জুডিশিয়াল একাডেমীর  পয়েন্টের সাথে ত্রিশুলিয়াকে সংযুক্ত। সেতুটির দৈর্ঘ্য ২.৮৮ কিলোমিটার এবং ওড়িশায় সবচেয়ে দীর্ঘ সেতু।   উড়িষ্যার মুখ্যমন্ত্রী নবীন পট্টনায়েক, ১৯ জুলাই, ২০১৭ তারিখে উদ্বোধন করেন।   এটি উড়িষ্যার প্রথম তিনটি গ্রীষ্মী সেতু এবং ১২ কিলোমিটারের মধ্যে ভুবনেশ্বর ও কটক এর মধ্যে দূরত্ব হ্রাস করে।  এটি এনএইচ-১৬-এর ট্র্যাফিক কনজেশনকে সহজ করে দেয় যা ভুবনেশ্বর ও কটক এর দ্বৈত শহরগুলিকে সংযুক্ত করে। সেতুটির নামকরণ করা হয় নেতাজি সুভাষচন্দ্র বসুর নামে, যিনি জন্মগ্রহণ করেন  কটোক শহরে।   তথ্যসূত্র  বিষয়শ্রেণী:ওড়িশার সেতু বিষয়শ্রেণী:সুভাষচন্দ্র বসুর স্মারক বিষয়শ্রেণী:২০০২-এ সম্পন্ন সেতু বিষয়শ্রেণী:ভারতের সড়ক সেতু বিষয়শ্রেণী:২০১৭-এ ওড়িশায় প্রতিষ্ঠিত
নন্দমবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে পল্লাবরম তহশিলে অবস্থিত একটি জনবসতিপূর্ণ শহর। চেন্নাইয়ের দক্ষিণ প্রান্তে অবস্থিত এই শহরটি মূলত নগর পঞ্চায়েত৷ ২০১১ খ্রিস্টাব্দের শেষের দিকে তামিলনাড়ু সরকার এটিকে চেন্নাই জেলার অন্তর্ভুক্ত করে নেয়৷   জনতত্ত্ব  ২০০১ খ্রিস্টাব্দের জনগণনা অনুসারে নন্দমবক্কমের জনসংখ্যা ছিলো ৯,০৯৩ জন৷  ২০১১ খ্রিস্টাব্দে ভারতের জনগণনা অনুসারে নন্দমবক্কম শহরের জনসংখ্যা ছিলো ১১,২৩৯ জন, যার মধ্যে পুরুষ ৫,৫৬১ জন ও নারী ৫,৬৭৮ জন অর্থাৎ প্রতি হাজার পুরুষে নারী সংখ্যা ১,০২১ জন৷ ছয় বছর অনূর্ধ্ব শিশু সংখ্যা ১,২০৭ জন, যা মোট জনসংখ্যার ১০.৭৪ শতাংশ৷ শহরের মোট পরিবার সংখ্যা ২,৯৩০ টি৷ শহরের মোট সাক্ষরতার হার ৯১.৯৪ শতাংশ, যেখানে পুরুষ সাক্ষরতার হার ৯৫.৫৭ শতাংশ ও নারী সাক্ষরতার হার ৮৮.৪১ শতাংশ৷https://www.census2011.co.in/data/town/803349-nandambakkam-tamil-nadu.html অবস্থান নন্দমবক্কমের উত্তর দিকে জাফরখানপেট, উত্তর-পূর্ব দিকে গিণ্ডি, পূর্বদিকে সেন্ট থমাস মাউন্ট, দক্ষিণ-পূর্ব দিকে আলান্দুর, দক্ষিণ দিকে পল্লাবরম, পশ্চিম দিকে মনবক্কম ও উত্তর-পশ্চিম দিকে রামাপুরম অবস্থিত।   ইতিহাস  রামায়ণের সময়ে এখানে পণ্ডীমুনি বাস করতেন৷ তার দুরূহ রোগ ধরা পড়লে টানা দশবছর তিনি এই রোগমুক্তির জন্য এক পায়ে শ্রীরামের স্তুতি করা শুরু করেন৷ রাম তাঁকে বিবাহিত জীবনে প্রশস্তি সন্ধানের পরামর্শ দেন৷ তার পরামর্শ মতো তিনি ব্রাহ্মণকন্যা বৃন্দা মুতায়িকে বিবাহ করেন৷ বৃন্দাদেবী একটি পাহাড়ে ফুলের মালা তৈরি করতেন, বর্তমানে তা বৃন্দামালা নামে পরিচিত৷ পরে অতিবিকৃত হয়ে তা বরঙ্গীমালা নাম পায়৷ এ অঞ্চল ত্যাগের পূর্বে ভৃঙ্গি ঋষি শ্রীরামকে আমন্ত্রণ করলে তিনি রাজী হন৷ রামের জন্য তিনি ছোট নন্দবন তৈরি করেন৷http://www.dharsanam.com/2008/04/nandhambakkam-sri-kothandaramar.html মনে করা হয় কিছুদিন যাবৎ শ্রীরামের বাস করার কারণেই নিকটবর্তী রামাপুরম নামটি এসেছে৷  স্বাধীনতালাভের পর ১৯৪৮ খ্রিস্টাব্দে হাতে করা খাদির কাজের জন্য নন্দমবক্কমে একটি বিপণন কেন্দ্র তৈরি করা হয়৷ সেন্ট থমাস মাউন্টে অবস্থিত মূর্তিটি বহু পুরানো৷  ১৯৫২ খ্রিস্টাব্দে নন্দমবক্কমের পূর্বপ্রান্ত বরাবর মাদ্রাজ ওয়ার সেমেটারি প্রতিষ্ঠিত হয়৷ শ্রী কামরাজের মুখ্যমন্ত্রী থাকাকালীন রাশিয়ার সহায়তায় এখানে শল্য চিকিৎসার যন্ত্রোৎপন্ন কল তৈরি হয়৷ ১৯৬৫ খ্রিস্টাব্দের সেপ্টেম্বর মাসে এই প্রকল্পটি ইন্ডিয়ান ড্রাগস এন্ড ফার্মাসিউটিক্যাল লিমিটেড-এর আওতাভুক্ত করা হয়৷ ১৯৯৪ খ্রিস্টাব্দে এটির বৃহত্তর অংশ বন্ধ হয়ে যায়৷  দিল্লির বাইরে ইন্ডিয়া ট্রেড প্রোমোশন অর্গানাইজেশন আয়োজিত প্রথম অনুষ্ঠান চেন্নাই ট্রেড সেণ্টারটি ২০০১ খ্রিস্টাব্দের জানুয়ারি মাসে নন্দমবক্কমে আয়োজিত হয়৷  তামিলনাড়ুর ১৬৩ টি বিজ্ঞাপিত এলাকার মধ্যে নন্দমবক্কম একটি৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:কাঞ্চীপুরম জেলার শহর ও নগর
বিপ বা বিআইপি () হচ্ছে তুর্কসেলের মালিকানাধীন  বিনামূল্যের তাৎক্ষণিক মেসেজিং অ্যাপ্লিকেশন বা সফটওয়্যার। এর মাধ্যমে ব্যবহারকারীরা পাঠ্য বার্তা, ভয়েস বার্তা প্রেরণ এবং ভিডিও কল করতে পারে। এটি অ্যাপ স্টোর, গুগল প্লে এবং হুয়াওয়ে অ্যাপ গ্যালারী থেকে ডাউনলোড করা যায়।   প্রথম মুক্তি  বিপ ২০১৩ সালে চালু হয়েছিল।   বৈশিষ্ট্য  বিপ একটি সুরক্ষিত এবং বিনামূল্যে যোগাযোগের প্ল্যাটফর্ম। বিপ ভিডিও, অডিও কল এবং ছবি শেয়ার করার সুযোগ দেয়। এছাড়া অবস্থানও শেয়ার করা যায়। বিপে বার্তাগুলো ১০৬ টি ভাষায় তাৎক্ষণিক অনুবাদ করার সুবিধা এবং আর্থিক বিনিময় হার অন্তর্ভুক্ত রয়েছে।   বিকাশকারী  বিপ তুর্কসেলের দ্বারা বিকশিত হয়েছে।   ব্যবহারকারী  বিপের বিশ্বব্যাপী ৫৩ মিলিয়নেরও বেশি  ব্যবহারকারী আছে।   হোয়াটসঅ্যাপের গোপনীয়তা নীতিমালার প্রতি প্রতিক্রিয়া  রাষ্ট্রপতি এরদোয়ানের মিডিয়া অফিস এবং তুরস্কের প্রতিরক্ষা মন্ত্রণালয় ঘোষণা করেছে যে তারা হোয়াটসঅ্যাপ থেকে টেলিগ্রাম ও বিপে চলে এসেছে।   তথ্যসূত্র   বিষয়শ্রেণী:ক্রস-প্ল্যাটফর্ম সফটওয়্যার বিষয়শ্রেণী:সামাজিক যোগাযোগ মাধ্যম বিষয়শ্রেণী:আইওএস সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:২০১৩-এর সফটওয়্যার বিষয়শ্রেণী:তাৎক্ষণিক বার্তা প্রেরক সফটওয়্যার বিষয়শ্রেণী:ভিওআইপি সফটওয়্যার বিষয়শ্রেণী:যোগাযোগ সফটওয়্যার
thumb|হারিকেন থাম্ব|বাংলাদেশের গ্রামীণ পরিবেশে প্রজ্বলিত হারিকেন হারিকেন (ইংরেজি: Kerosene lantern) হচ্ছে জ্বালানি তেলের মাধ্যমে বদ্ধ কাচের পাত্রে আলো জ্বালাবার ব্যবস্থা। এর বাহিরের অংশে অর্ধবৃত্তাকার কাচের অংশ থাকে যাকে বাঙালিরা চিমনি বলে থাকে, এর ভিতরে থাকে তেল শুষে অগ্নি সংযোগের মাধ্যমে আলো জ্বালাবার জন্য কাপড়ের সলাকা। আর সম্পূর্ণ হারিকেন বহন করবার জন্য এর বহিরাংশে একটি লোহার ধরুনি থাকে, আলো কমানো বা বাড়ানোর জন্য নিম্ন বহিরাংশে থাকে একটি চাকতি যা কমালে বাড়ালে শলাকা ওঠা নামার সাথে আলোও কমে ও বাড়ে। গ্রামাঞ্চলে এর ব্যবহার সর্বাধিক। অনেক কাল আগে থেকে এর ব্যবহার শুরু হয়, সম্ভবত মোঘল আমলের আগে থেকে বাংলায় শুরু হয় হারিকেনের ব্যবহার। তবে এখনো পশ্চিমবঙ্গের বা বাংলাদেশের গ্রামাঞ্চলে রিক্সার নিচে আলোর উৎস হিসেবে ব্যবহৃত হয় এই হারিকেন।  তথ্যসূত্র  বহিঃসংযোগ     Information on blinking kerosene lamps  Information on Dietz Kerosene Lamps and Lanterns  Making and Repairing Kerosene Lamps  Oil Lamp Basics for Survivalists  বিষয়শ্রেণী:বাতি বিষয়শ্রেণী:ফায়ারপ্লেস বিষয়শ্রেণী:পোলীয় উদ্ভাবন বিষয়শ্রেণী:অস্ট্রীয় উদ্ভাবন বিষয়শ্রেণী:ইরানি উদ্ভাবন বিষয়শ্রেণী:খনিজ তেল শিল্পের ইতিহাস
কাইরান থ্রাক্স হল কাইরান পীটের মঞ্চ নাম, তিনি একজন ইংরেজ ড্র্যাগ পরিবেশক এবং রুপল'স ড্র্যাগ রেস ইউকে-এর ষষ্ঠ সিরিজের বিজয়ী।   প্রাথমিক জীবন  ইস্ট ১৫ অ্যাক্টিং স্কুলের নাটকের স্কুলে পড়ার সময় কাইরান পীট মেকআপ নিয়ে খেলা করতে করতে ড্র্যাগ আবিষ্কার করেন।  কাইরান পীট শিশু যৌন শোষণের শিকার হয়েছিলেন। ২০১২ সালে, ১৩ বছর বয়সে, ১৮-১৯ বছর বয়সী বলে দাবী করা একজন ব্যক্তির সঙ্গে ফেসবুকে তাঁর আলাপ হয়। ব্যক্তিটি তাঁকে মানসিকভাবে প্রভাবিত করে প্রতারণার মাধ্যমে নিজের নিয়ন্ত্রণে আনে। যার ফলে এই জুটির দেখা হয় এবং একটি রোমান্টিক ও যৌন সম্পর্ক শুরু হয়। বাস্তবে, লোকটির বয়স ছিল তেইশ বছর। লোকটির আসল বয়স প্রকাশ পাওয়ার পর পীট প্রেস্টন ক্রাউন কোর্টে তার বিরুদ্ধে সাক্ষ্য দেন, যার ফলে তাকে জেলে পাঠানো হয়। তবে, ঘটে যাওয়া ঘটনার ফলে পীট মানসিক আঘাতের শিকার হন, যার ফলে তাঁর মানসিক বিকাশ ব্যাহত হয়। পীট ২০১৪ সালে ল্যাঙ্কাশায়ারের হাই শেরিফের ইয়ং সিটিজেন অফ দ্য ইয়ার পুরস্কারে ভূষিত হন। ২০১৭ সালে, ১৯ বছর বয়সে, বারো জনের দলের একটি সপ্তাহব্যাপী অভিযানে অংশ নিয়ে পীট ব্রাজিলে সুগারলোফ মাউন্টেনের শৃঙ্গ জয় করেন এবং দ্য চিলড্রেনস সোসাইটির জন্য ২,২০০ পাউন্ড সংগ্রহ করেন।   কর্মজীবন  ২০২৪ সালে, ড্র্যাগ পরিবেশক কাইরান থ্রাক্স রুপল'স ড্র্যাগ রেস ইউকে-এর ষষ্ঠ সিরিজ জিতেছিলেন। প্রথম পর্বে, যার মূল চ্যালেঞ্জ ছিল টিকেটি বুউ ক্যাবারে-তে পরিবেশন করা, কাইরান থ্রাক্স পুতুলনাচ উপস্থাপন করেন এবং তাঁকে বিজয়ী ঘোষণা করা হয়। তিনি অভিনয়ের চ্যালেঞ্জ জিতেছিলেন এবং স্ন্যাচ গেম-এ প্রতিযোগিতার চূড়ান্ত রানার আপ লা ভোয়া-র সঙ্গে জয় ভাগ করে নেন।  ড্র্যাগ রেস-এর বাইরে, কাইরান থ্রাক্স ড্র্যাগ দল গ্যালস অ্যালাউড-এর অংশ হিসেবে পরিবেশন করেছেন। ২০২৩ সালে, তিনি ডগম্যান ছবিতে অভিনয় করেছিলেন।   ব্যক্তিগত জীবন  কাইরান থ্রাক্স ল্যাঙ্কাশায়ারের চোরলিতে থাকেন। তিনি ড্র্যাগে মহিলাবাচক সর্বনাম এবং ড্র্যাগের বাইরে পুরুষবাচক সর্বনাম ব্যবহার করেন।  কাইরান থ্রাক্স হলেন ড্র্যাগ রেস ইউকে প্রতিযোগী চ্যারিটি কেসের "ড্র্যাগ কন্যা"। তিনি বলেছেন যে লেডি গাগা তাঁদের ড্র্যাগকে প্রভাবিত করেছিলেন।   চলচ্চিত্র তালিকা    ডগম্যান (ড্র্যাগ ম্যাডোনা হিসাবে, ২০২৩)  রুপল'স ড্র্যাগ রেস ইউকে ( সিরিজ ৬, ২০২৪)  হ্যালো হ্যালো হ্যালো, রোড টু রুপল'স ড্র্যাগ রেস সিজন ১৭ (উপস্থাপক, ২০২৫), ওয়ার্ল্ড অফ ওয়ান্ডার   থিয়েটার  বছর শিরোনাম ভূমিকা থিয়েটার ২০২৫ অ্যাডাল্ট প্যান্টো: দ্য উইজার্ড অফ ওজ (যুক্তরাজ্য) টিনের রানী বিভিন্ন স্থান   আরও দেখুন    ড্র্যাগ কুইনদের তালিকা   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
মাক্রান বিভাগ পুরাতন নাম হচ্ছে গিদরোসিয়া (বেলুচি: مکران) পাকিস্তানের বেলুচিস্তান প্রদেশে অবস্থিত একটি প্রশাসনিক বিভাগ।  বর্তমানে, মাক্রান বিভাগের মধ্যে নিম্নলিখিত জেলাগুলি রয়েছে: <small>Note: Although divisions as an administrative structure has been abolished, the election commission of Pakistan still groups districts under the division names  গোয়াদার জেলা কেচ জেলা পাঞ্জগুর জেলা  তথ্যসূত্র
ডান|100x100পিক্সেল|কুয়াপি রেস্তোরাঁর সম্মুখভাগ  ... কুয়াপি (চিত্রে) বিশ্বের সবচেয়ে ছোট রেস্তোরাঁ?  ... প্রাচীন রোমে মানুষের মুত্র হতে টুথপেস্ট তৈরি হতো?  ... পথের পাঁচালী চলচ্চিত্রের কোন চিত্রনাট্য ছিলনা বরং সত্যজিৎ রায়ের আঁকা ছবি ও টীকা থেকে এটি নির্মিত হয়?  ... কিরাত শাস্ত্রে পারদর্শিতার জন্য ফাতেহ মুহাম্মদ পানিপথি সমসাময়িক কালের ইবনুল জাজারি হিসেবে অভিহিত হয়েছেন?  ... হুলিয়া কবিতায় নির্মলেন্দু গুণ ঊনসত্তরের গণঅভ্যুত্থানে শেখ মুজিবুর রহমানের নতুন রাজনৈতিক সিদ্ধান্ত নিয়ে সন্দেহ প্রকাশ করেন?  ... ভারতীয় সংসদ সদস্যদের প্রতিবাদের স্থান মহাত্মা গান্ধীর ভাস্কর্য কোন বিক্ষোভ বা ধর্মীয় অনুষ্ঠানের জন্য সংসদের প্রাঙ্গণ ব্যবহার করতে বাঁধা দেওয়ায় সরিয়ে নেওয়ার প্রস্তাব উঠেছিল?
চালা শিল্পরীতির বাংলার সমাজজীবনের প্রতিফলন দেখা যায়। এটি খড়ের চালা দাওয়া মাটির ঘরের আদলে তৈরী। এই শিল্পরীতির প্রধান বৈশিষ্ট চলার বাঁকানো শীর্ষ ও কার্নিশ।  ইতিহাস  শ্রেনি বিভাগ এটিও কয়েকটি ভাগে বিভক্ত।   দোচালা   জোড় বাংলা   চার চালা   আট চালা  দোচালা thumb|চন্দননগরের নন্দ দুলাল মন্দির্, দোচালা সামনে ও পিছনে দুটি ঢাল যুক্ত চাল তৈরী করে এই শিল্পরীতির মন্দির গুলি তৈরী হয়েছিল। চন্দননগরে নন্দদুলাল এই ধরনের শিল্পরীতিতে তৈরী।  জোড় বাংলা মন্দিরের কাঠামোকে আরোও শক্তিশালী করার জন্য পাশাপাশি দুটি দোচালা মন্দির জোড়া থাকলে তাকে জোড় বাংলা স্থাপত্য বলা হয়। নদিয়ার বীরনগরে এই ধরনের একটি মন্দির আছে। ডেভিডের মতে, জোড় বাংলা শৈলীর মন্দিরগুলি পুরুলিয়া থেকে ফরিদপুর পর্যন্ত এলাকায় (অর্থাৎ গঙ্গার দক্ষিণে ও পদ্মার পশ্চিম) অধিকমাত্রায় পরিলক্ষিত হয়।  চারচালা দোচালার মতনই যদি দুটি চালার পরিবর্তে চারটি চালা ব্যবহার করা হয় তখন তাকে চার চালা স্থাপত্য বলা হয়। এটি খুব পরিচিত ও বেশি তৈরী হওয়া মন্দির শিল্পরীতি। দিগনগরে এই ধরনের চারচালা মন্দির আছে।  আটচালা চালা ধরনের স্থাপত্যের বিখ্যাত একটি রূপ হলো আটচালা শিল্পরীতি। চার চালা স্থাপত্যের উপরেই আরও একটি চার চালা স্থাপত্য তৈরী করাকে আটচালা স্থাপত্য বলা হয়। নদিয়ার কল্যাণীর রথতলায় এই ধরনের একটি মন্দির আছে।  আরোও দেখুন  বাংলার মন্দির স্থাপত্য  রত্ন শিল্পরীতি (বাংলার মন্দির স্থাপত্যরীতি)  তথ্যসূত্র  বিষয়শ্রেণী:হিন্দু মন্দির বিষয়শ্রেণী:বাংলা স্থাপত্য বিষয়শ্রেণী:বাংলার মন্দির স্থাপত্য বিষয়শ্রেণী:হিন্দু মন্দির স্থাপত্য
মৎস ও প্রাণিসম্পদ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয় বাংলাদেশের মৎস্য সম্পদ ও প্রাণী সম্পদ নিয়ে কাজ করে। দেশীয় অর্থনীতিতে এ মন্ত্রণালয় গুরুত্বপূর্ণ ভূমিকা রাখে। মন্ত্রণালয়ের বর্তমান দায়িত্বপ্রাপ্ত উপদেষ্টা হলেন ফরিদা আখতার, তিনি ২০২৪ সালের ৯ আগস্ট দায়িত্ব গ্রহণ করেছেন।   ইতিহাস  স্বাধীনতা উত্তর বাংলাদেশে বন, মৎস্য ও পশুপালন নামে একটি বিভাগ ছিল কৃষি মন্ত্রণালয়ের। প্রাণিজ ও মৎস্য জাতীয় সম্পদের সম্প্রসারণের জন্য ১৯৭৮ সালে এটিকে কৃষি মন্ত্রণালয় থেকে আলাদা করে মৎস্য ও পশুপালন মন্ত্রণালয় নামে একটি নতুন মন্ত্রণালয় গঠন করা হয়। পরবর্তীতে ১৯৮৪ সালের জানুয়ারি মাসে এটি আবার মৎস্য ও পশুপালন বিভাগ নামে কৃষি মন্ত্রণালয়ের আওতাধীন একটি বিভাগে পরিণত হয়। পরে আলাদা মন্ত্রণালয়ের মাধ্যমে কার্যক্রম পরিচালনার প্রয়ােজন অনুভূত হওয়ায় ১৯৮৬ সালের ফেব্রুয়ারি মাসে মৎস্য ও পশুপালন মন্ত্রণালয় নামে এটি পুনর্গঠন করা হয়। ১৯৮৯ সালে মৎস্য ও পশুপালন মন্ত্রণালয়ের নাম আংশিক সংশােধন করে মৎস্য ও পশুসম্পদ মন্ত্রণালয় নামকরণ করা হয়। পরবর্তীতে ২০০৯ সালে মৎস্য ও পশুসম্পদ মন্ত্রণালয়ের নাম পরিবর্তন করে মৎস্য ও প্রাণিসম্পদ মন্ত্রণালয় হিসেবে নামকরণ করা হয়। রূপকল্প ও অভিলক্ষ্য রূপকল্প : সকলের জন্য নিরাপদ, পর্যাপ্ত ও মানসম্মত প্রাণিজ আমিষ নিশ্চিতকরণ। অভিলক্ষ্য : মৎস্য ও প্রাণিজ পণ্যের উৎপাদন ও উৎপাদনশীলতা বৃদ্ধি এবং মূল্য সংযোজনের মাধ্যমে প্রাণিজ আমিষের চাহিদা পূরণ।মৎস ও প্রাণী সম্পদ মন্ত্রণালয়, বাংলাদেশ জাতীয় তথ্য বাতায়ন   অধীনস্থ বিভাগ   প্রাণিসম্পদ অধিদপ্তর  মৎস্য অধিদপ্তর  বাংলাদেশ প্রাণিসম্পদ গবেষণা ইনস্টিটিউট  বাংলাদেশ মৎস্য গবেষণা ইনস্টিটিউট  মৎস্য ও প্রাণিসম্পদ তথ্য দপ্তর  বাংলাদেশ মৎস্য উন্নয়ন কর্পোরেশন  বাংলাদেশ মেরিন ফিশারিজ একাডেমি  বাংলাদেশ ভেটেরিনারি কাউন্সিল   আরও দেখুন   কৃষি মন্ত্রণালয়   তথ্যসূত্র   বহিঃসংযোগ    বিষয়শ্রেণী:বাংলাদেশ সরকারের মন্ত্রণালয় বিষয়শ্রেণী:১৯৭২-এ বাংলাদেশে প্রতিষ্ঠিত
বিশ্ব অ্যানাস্থেসিয়া দিবস একটি বার্ষিক অনুষ্ঠান যা ১৮৪৬ সালের ১৬ অক্টোবর ডায়েটিল ইথার অ্যানাস্থেসিয়ার প্রথম সফল প্রদর্শনের স্মরণে বিশ্বজুড়ে উদযাপিত হয়।  এটি চিকিৎসা বিজ্ঞানের ইতিহাসের অন্যতম গুরুত্বপূর্ণ ঘটনা হিসাবে চিহ্নিত হয়েছে যা হার্ভার্ড মেডিকেল স্কুল এবং ম্যাসাচুসেটস জেনারেল হাসপাতালে একটি অপারেটিং থিয়েটারে (বর্তমানে ইথার গম্বুজ হিসাবে পরিচিত) অনুষ্ঠিত হয়েছিল। এর ফলে রোগীদের অপারেশনের সময় ব্যথা ব্যতীত অস্ত্রোপচার করার সুবিধা দেওয়া সম্ভব হয়েছিল।  ১৯০৩ সাল থেকে এই তারিখটি স্মরণে রাখতে বিশেষ অনুষ্ঠানগুলি পালন করা হয়। অ্যানাস্থেসিওলজিস্টদের ওয়ার্ল্ড ফেডারেশন অফ সোসাইটিস অফ অ্যানাস্থেসিওলজিস্টস প্রতিবছর বিশ্ব অ্যানাস্থেসিয়া দিবস উদ্‌যাপন করে। এখনে ১৩৪ টিরও বেশি সোসাইটি অংশ নেয় যা দেড় শতাধিক দেশের অ্যানেস্থেসিওলজিস্টদের প্রতিনিধিত্ব করে।   তথ্যসূত্র   বিষয়শ্রেণী:অক্টোবর উদ্‌যাপন বিষয়শ্রেণী:স্বাস্থ্য সচেতনতা দিবস
ফিলোফোবিয়া ( গ্রীক ভাষায়  "φιλέω-φιλώ" "ফিলো" হলো ( ভালোবাসা ) এবং "φοβία" ( ফোবিয়া )) হল প্রেমে পড়ার ভয় । DSM-5 এর অন্তর্ভুক্ত নয়। এই ঝুঁকিটি সাধারণত তখন হয় যখন একজন ব্যক্তি প্রেম সম্পর্কিত কোনো মানসিক অশান্তির মুখোমুখি হন, তবে এটি একটি দীর্ঘস্থায়ী ফোবিয়াও হতে পারে।  এটি একজন ব্যাক্তির জীবনযাত্রাকে প্রভাবিত করে এবং তার কৃত প্রতিশ্রুতি থেকে দূরে ঠেলে দেয়। প্রেমে পড়া বা প্রেমে পড়ার এই ভয়ের একটি নেতিবাচক দিক হল এটি একজন ব্যক্তিকে নিঃসঙ্গ রাখে। এটি ধর্মীয় ও সাংস্কৃতিক বিশ্বাস থেকেও বিকশিত হতে পারে। এটি ভিতর থেকে আসা আবেগকে প্রশমন করে এবং এর প্রতি নির্দিষ্ট অপরাধবোধ এবং হতাশার সৃষ্টি করে।    তথ্যসূত্র   বিষয়শ্রেণী:অমূলক ভীতি বিষয়শ্রেণী:ভালোবাসা
দেবী সাহাই জিন্দাল ছিলেন একজন ভারতীয় শিল্পপতি এবং ভারতের একটি নেতৃস্থানীয় ইস্পাত শিল্প গ্রুপ জিন্দাল গ্রুপের প্রতিষ্ঠাতা।  হরিয়ানার হিসার জেলার নলওয়া গ্রামে নেত্রমজি এবং চন্দ্রাবলি দেবী জিন্দালের ঘরে জন্মগ্রহণ করেন, দেবী সাহাই, তার ভাই ভাবী চাঁদ জিন্দালের সাথে, একটি ইস্পাত শিল্প কোম্পানি প্রতিষ্ঠা করেছিলেন যা বছরের পর বছর ধরে বেড়েছে এবং এখন ব্যবসায়িক গোষ্ঠী, ডিএসজে গ্রুপ, বিসিজে গ্রুপ,   ওপিজে গ্রুপ এবং ডিপিজে গ্রুপ দ্বারা বিভক্ত।  ১৯৭১ সালে ভারত সরকার তাকে চতুর্থ সর্বোচ্চ ভারতীয় বেসামরিক পুরস্কার পদ্মশ্রী দিয়ে সম্মানিত করেছিল।    ব্যবসার ইতিহাস  জিন্দাল গ্রুপ ১৯৫২ সালে ব্যবসায়িক কার্যক্রম শুরু করে। হালকা ইস্পাত, ইআরডব্লিউ, এবং কালো গ্যালভানাইজ করা ইস্পাত পাইপ এবং টিউব তৈরির প্রথম সেটআপটি হাওড়ায় করেছিল।    তথ্যসূত্র   বিষয়শ্রেণী:ভারতীয় শিল্পপতি বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:হরিয়ানার ব্যবসায়ী বিষয়শ্রেণী:বাণিজ্য ও শিল্পে পদ্মশ্রী প্রাপক বিষয়শ্রেণী:হিসার জেলার ব্যক্তি
লক্ষ্য ভারত রাষ্ট্রের বিভিন্ন বিষয়ের ওপর নিবন্ধ শুরু ও পূর্ণতা দান।  উইকিপ্রকল্প ভারত টেমপ্লেট উইকিপ্রকল্প ভারতের টেমপ্লেট {{উইকিপ্রকল্প মূল্যায়ন|প্রকল্প=ভারত|গুরুত্ব=|মান=}}  এটি নিবব্ধের আলাপ পাতায় যুক্ত করুন এবং গুরুত্ব ও মান বসান।  উইকিপ্রকল্প ভারত বিজ্ঞাপন উইকিপ্রকল্প ভারতের বিজ্ঞাপন: {{উইকিপিডিয়া বিজ্ঞাপন|ad=2}}। এটি নিবন্ধের আলাপ পাতায় যুক্ত করুন।  বাঞ্ছিত নিবন্ধের তালিকা  ভারত  পশ্চিমবঙ্গ   ভীমরাও রামজি আম্বেডকর (ভারতরত্ন)  ঝাড়খন্ড  মধ্যপ্রদেশ  সদস্য  Buzzzman (আলাপ)  মৌর্য্য বিশ্বাস​ (আলাপ - অবদান)   আবু সাঈদ (আলাপ)   খাঁ শুভেন্দু (আলাপ)   সুমিতা রায় দত্ত  (আলাপ) Tarunsamanta (আলাপ)  মো. সাদমান ছাকিব (আলাপ)   অনুপম দত্ত (আলাপ)  𝓑𝓐𝓓𝓗𝓞𝓝 (আলাপ)        ― ᱚᱨᱤᱡᱤᱛ ✉ ০৫:১৫, ১৪ মে ২০২৫ (ইউটিসি) বিষয়শ্রেণী:উইকিপ্রকল্প ভারত  বিষয়শ্রেণী:ভারত
ডান|থাম্ব| ব্রুকউড কবরস্থানে টমাস টুইসডেন হজেসের কবর টমাস টুইসডেন হজেস (২৯ আগস্ট ১৮০৯ - ১২ মার্চ ১৮৬৫) ছিলেন একজন ইংরেজ লিবারেল পার্টির রাজনীতিবিদ যিনি ১৮৩৫ থেকে ১৮৫২ সালের মধ্যে দুটি মেয়াদে হাউস অফ কমন্সে বসেছিলেন।  হজেস ছিলেন হেমস্টেড পার্কের থমাস ল হজেস, ওয়েস্ট কেন্টের এমপি এবং তার স্ত্রী রেবেকা টুইসডেনের পুত্র, যিনি স্যার রজার টুইসডেনের কন্যা।  ১৮৩৫ সালের সাধারণ নির্বাচনে হজেস রচেস্টার বরো থেকে সংসদ সদস্য (এমপি) হিসেবে নির্বাচিত হন, কিন্তু ১৮৩৭ সালে আর দাঁড়াননি। ১৮৪২ সালে ক্যান্টারবেরি বরোতে উপনির্বাচনে তিনি পরাজিত হন এবং ১৪১৭ ভোটের মধ্যে মাত্র ১৭ ভোট পান।  ১৮৪৭ সালের সাধারণ নির্বাচনে তিনি রচেস্টারের হয়ে ফিরে আসেন এবং ১৮৫২ সালে পদত্যাগ না করা পর্যন্ত তিনি এই আসনে অধিষ্ঠিত ছিলেন।  হজেস পশ্চিম কেন্ট মিলিশিয়ার একজন মেজর ছিলেন।  ১৮৫৬ সালে হজেস সেন্ট হিল্ডায় বসবাস করছিলেন যখন তাকে দেউলিয়া ঘোষণা করা হয়।  হজেস প্রথমে মেরি অ্যান ফ্লোরেটা চ্যান্ডলেসকে বিয়ে করেন।  তিনি ১৮৫৪ সালে দ্বিতীয় বিবাহ করেন লেডি নট রোজাকে, যিনি জেনারেল স্যার উইলিয়াম নটের বিধবা স্ত্রী এবং মেজর পিএল ডোরের, থার্ড ফুটের কন্যা। তার দ্বিতীয় স্বামীর মৃত্যুর পর তিনি লেডি নট নামটি পুনরায় গ্রহণ করেন। ১৯০১ সালের আগস্ট মাসে তিনি মারা যান।  টমাস টুইসডেন হজেসকে ব্রুকউড কবরস্থানে সমাহিত করা হয়েছে।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৮৬৫-এ মৃত্যু বিষয়শ্রেণী:১৮০৯-এ জন্ম
থাম্ব|300x300পিক্সেল| ইওলা নাচ ইওলা (ইংরেজি: Yowla) অথবা আল ইওলা সংযুক্ত আরব আমিরাত এর একটি ঐতিহ্যবাহী অস্ত্র নৃত্য এবং সংযুক্ত আরব আমিরাতের বিজয় নৃত্য। ছাপানো মাধ্যমে ইওলা বা ইওল্লাহ সম্পর্কে বলা হয়েছে,"এক প্রকার বেদুঈন নৃৃৃত্য যা পুরুষ কর্তৃক লাঠি, বন্দুুক বা তরবারি নাচানোর মাধ্যমে সংযুক্ত আরব আমিরাতের ঐতিহ্য উদ্‌যাপন করায় ব্যবহৃত হয়।   নৃত্য পদ্ধতি  নাচটিতে ছেলে এবং পুরুষরা প্রচলিত আমিরাতি সংগীতের সাথে তরবারি নাচায়।  এছাড়া, তারা নকল বন্দুুকও নাচায়  যা সম্পূর্ণভাবে কাঠ ও ধাতু দ্বারা তৈরি। পুুুুরুষরাা বিভিন্ন কৌশলে বন্দুক নাচিয়়ে ও ছুড়ে গানের তালে তালে উপর-নিচ করার মাধ্যমে নাচতে থাকে। এই ধরনের নৃৃত্যে দুর্দান্ত দক্ষতা ও মনোনিবেশ প্রয়োজন।   জনপ্রিয় মাধ্যম ও রাজনীতিতে  দুবাইয়ের পর্যটন ও বাণিজ্য বিপণন বিভাগ ২০০২ সাল থেকে শায়খ হামদান বিন মোহাম্মদ বিন রশিদ আল মাকতুম চ্যাম্পিয়নশিপ আয়োজন করছে, যাতে আল ইওলা প্রতিযোগিতা অন্তর্ভুক্ত হয়েছে।   গিনেস বিশ্ব রেকর্ড অনুযায়ী, ২০১০ সালের ২৬ নভেম্বর ফুজাইরা নামক স্থানে সবচেয়ে বড় ইওলা অনুষ্ঠিত হয়, যেখানে ফুজাইরার রাজপুত্রের জন্য তিনটি ভিন্ন জাতিগোষ্ঠীর ২৮৫ জন প্রতিযোগী এক ঐতিহ্যবাহী তরবারি প্রতিযোগিতাায় অংশ নেয়।  ২০১৭ সালে কিছু তরুণদের ইওলা নাচের একটি মিম ভিডিও ভাইরাল হয়। এইদা আল মেনহালির গাওয়া "মুতসাওয়ে" নামক গানটি গাড়িতে ও রাস্তায় ভিডিও করা হয়।  শেখডমের অ্যাটর্নি জেনারেল হামাস সাইফ আল শামসি বলেছিলেন যে নাচের ভিডিওগুলি "আমিরাতি সমাজের জন্য ক্ষতিকর।"    আরও দেখুন    আরবি সাহিত্য   তথ্যসূত্র    বহিঃসংযোগ    ইওলা নাচের ভিডিও  বিষয়শ্রেণী:আমিরাতি নৃত্য বিষয়শ্রেণী:ওমানের সংস্কৃতি বিষয়শ্রেণী:দলীয় নৃত্য